অ্যাসাম্পশন দ্বীপ

অ্যাসাম্পশন দ্বীপ হলো সেশেলসের বহিঃদ্বীপপুঞ্জে অবস্থিত একটি দ্বীপ। মাদাগাস্কারের উত্তরে সেশেলসের রাজধানী ভিক্টোরিয়া থেকে  দক্ষিণ-পশ্চিমে এটি অবস্থিত।

২০১৮ সালে সেশেলস এই দ্বীপের একটি অংশে যৌথভাবে সামরিক অবকাঠামো নির্মাণ ও পরিচালনার জন্য ভারতের সাথে চুক্তি করে। সেশেলসের জনগণের বিরোধিতার মুখে দেশটির জাতীয় সংসদ এই চুক্তি থেকে পিছিয়ে আসতে চায়। ক্রমবর্ধমান বিরোধিতা সত্ত্বেও সেশেলসের রাষ্ট্রপতি ভারতের সাথে এই সামরিক চুক্তির অনুমোদন করেন। চুক্তির বিরোধিতাকারীদের মতে, এই দ্বীপপুঞ্জ ক্রমবর্ধমান চীন–ভারত দ্বন্দ্বের বাইরে থাকা উচিত। বিরোধীদল এই চুক্তিকে "মৃত" বলে আখ্যায়িত করে

 ইতিহাস 
১৭৫৬ সালের ১৪ আগস্ট নাবিক নিকোলাস মর্ফি অ্যাসাম্পশন দ্বীপ আবিষ্কার করেন এবং পরবর্তী দিনের ধর্মীয় অনুষ্ঠানের নামে দ্বীপের নামকরণ করেন। ১৯০৮ সালে মাহে দ্বীপের জনাব এইচ স্যাভি এই দ্বীপটি ইজারা নিয়ে নারিকেল বাগান তৈরি করেন। এর অংশ হিসেবে দ্বীপটির উত্তর অংশে প্রথম মানববসতি গড়ে ওঠে।Atoll research bulletin দুই বছর পর দ্বীপটি পরিভ্রমণের সময়ে তিনি এখানকার গুয়ানোতে সম্ভাবনা দেখতে পান। দ্বীপটির বাসিন্দারা ১৯০৭ সাল থেকে শুরু করে ১৯৮৩ সাল নাগাদ গুয়ানো উৎপাদনে মনোনিবেশ করেন। বর্তমানে অ্যাসাম্পশন গ্রামের অবস্থানে গুয়ানোর উৎপাদন কেন্দ্র ছিল। পরবর্তীতে গ্রামবাসীরা জেলে হিসেবে কাজে নিয়োজিত হয়। বিশেষ করে, তারা বেকে-দে-মের উৎপাদন করতেন। পরবর্তীতে এর উপাদান সামুদ্রিক শসাকে দ্বীপের সংরক্ষিত প্রজাতি হিসেবে ঘোষণা করা হয়।

১৯৬০-এর দশকের মাঝামাঝি সময়ে দ্বীপটিতে একটি গভীর সমুদ্রবন্দরসহ মার্কিন সামরিক ঘাঁটি স্থাপনের প্রস্তাব করা হয়। পরিবেশবাদী সংগঠনসমূহের আপত্তির মুখে সেই প্রস্তাবটি পাশ হয়নি। এরপর ১৯৯০ সালে দ্বীপে একটি এয়ারফিল্ড স্থাপিত হয়।

২০২৪ সালে অ্যাসাম্পশন দ্বীপটি কাতারের একটি বিনিয়োগকারী প্রতিষ্ঠানের কাছে প্রায় ৫০ মিলিয়ন মার্কিন ডলারের বিনিময়ে বিক্রি করে দেওয়ার গুঞ্জন শোনা যায়।

 ভূগোল 
অ্যাসাম্পশন দ্বীপ দ্বীপগুচ্ছে অবস্থিত। আলডাব্রা প্রবালদ্বীপের আনসে টাকামাকা থেকে দ্বীপটি ২৭ কিলোমিটার দক্ষিণে অবস্থিত।  আয়তনের দ্বীপটি একটিমাত্র প্রবালদ্বীপের সমন্বয়ে গঠিত হয়েছে। দ্বীপের পশ্চিমপ্রান্তে ৫.৫ কিলোমিটার দীর্ঘ একটি অবিচ্ছিন্ন বালুময় সমুদ্রসৈকত রয়েছে। দ্বীপের দক্ষিণ-পূর্ব প্রান্তে দুইটি বিশাল আকৃতির বালিয়াড়ি রয়েছে, যার একটির উচ্চতা প্রায় ।ভারত কর্তৃক বিমানবন্দরের সম্প্রসারণ ও নতুন নৌঘাঁটি নির্মাণের জন্য বালু উত্তোলনের ফলে বালিয়াড়ির উচ্চতা বর্তমানে আরও কম। দ্বীপের দক্ষিণ-পূর্ব প্রান্তে ৫.৫ কিলোমিটার দীর্ঘ শুভ্র, বালুকাময় সমুদ্রসৈকতের সাদা বালু, নীলাভ স্বচ্ছ জলরাশি, সামুদ্রিক জীববৈচিত্র‍্য এবং জনহীনতার জন্য একাধিকবার "বিশ্বের সবচেয়ে সেরা সমুদ্রসৈকত"-এর তকমা পেয়েছিল। ১৯৮৩ সাল পর্যন্ত দ্বীপটিতে গুয়ানো উৎপাদনের ফলে দ্বীপের বিভিন্ন স্থান পরিত্যক্ত পাথর ও গুহা এবং বিক্ষিপ্ত তৃণভূমি ও গুল্ম-নিচু বৃক্ষে আবৃত।

 প্রশাসন 
দ্বীপটি সেশেলসের বহিঃদ্বীপপুঞ্জ জেলায় অবস্থিত।District map

 পরিবহন ব্যবস্থা 
দ্বীপটি প্রায় মাঝামাঝি বরাবর অ্যাসাম্পশন বিমানবন্দরের   দীর্ঘ কংক্রিটের রানওয়ে দ্বারা দুই ভাগে বিভক্ত। রানওয়েটি দ্বীপের দক্ষিণ-পূর্ব প্রান্তের দুইটি বালিয়াড়ি থেকে পশ্চিম প্রান্তের গ্রামীণ এলাকা পর্যন্ত বিস্তৃত। মাহে থেকে দ্বীপ উন্নয়ন কোম্পানির (আইডিসি) বিমান মাঝেমাঝে এই বিমানবন্দর ব্যবহার করে। বিশেষ করে বিমানটি গবেষকদের নিয়ে দ্বীপে আসে, যারা পরবর্তীতে নৌকায় করে আলডাব্রা প্রবালদ্বীপে যান। অ্যাসাম্পশন দ্বীপে "সেন্ট টমাস অ্যাংকরেজ" নামে একটি ছোট বন্দর রয়েছে। বর্তমানে ভারতীয় সেনাবাহিনী বন্দরটির সম্প্রসারণে কাজ করছে।Port info

 যৌথ সামরিক অবকাঠামো 

২০১৫ সালে সেশেলস ও ভারত অ্যাসাম্পশন দ্বীপে যৌথ সামরিক অবকাঠামো নির্মাণ ও পরিচালনার বিষয়ে চুক্তি স্বাক্ষর করে। ভার‍তের সহায়তায় তৈরি একটি উপকূলীয় রাডার ব্যবস্থা ২০১৬ সাল থেকে কার্যকর রয়েছে।Article 03.2016 ২০১৮ সালে চুক্তিটি সংশোধিত আকারে স্বাক্ষরিত হয় এবং সেশেলসের রাষ্ট্রপতি সংশোধিত চুক্তিটির অনুমোদন দেন। ভারত সরকারের ভাষ্যমতে, প্রকল্পটি সেশেলস সরকারের অনুরোধে কৃত একটি যৌথ প্রকল্প এবং উভয় দেশ প্রকল্পটি যৌথভাবে পরিচালনা করবে। ভারতের এই অবকাঠামোয় প্রায় ৫৫০ মিলিয়ন মার্কিন ডলার বিনিয়োগের পরিকল্পনা রয়েছে সাম্প্রতিক সময়ে সেশেলসে ভারতীয় সামরিক ঘাঁটি নির্মাণের চুক্তিতে দেশটির বিরোধী দল "মৃত" বলে ঘোষজা করেছে। বিরোধী দলীয় নেতার ভাষ্যমতে, এর মাধ্যমে ভারতের সাথে দেশটির "অ্যাসাম্পশন চুক্তি" সমাপ্ত হওয়ার কথা রয়েছে এবং পূর্ববর্তী চুক্তির বিষয়সূচিতে ভারতীয় সামরিক ঘাঁটি নির্মাণের কোনো উল্লেখ ছিল না।

 উদ্ভিদ ও প্রাণীবৈচিত্র‍্য 
অ্যাসাম্পশন দ্বীপ একসময় বিভিন্ন ধরনের সামুদ্রিক পাখিতে পূর্ণ ছিল। বিশেষ করে, দ্বীপটিতে অ্যাবটের বুবি পাখি দেখা যেত। পাখিটির বর্তমান প্রজননস্থল পূর্ব ভারত মহাসাগরের ক্রিসমাস দ্বীপে সীমিত হয়ে পড়েছে। সেশেলস আইল্যান্ড ফাউন্ডেশন দ্বীপ সংরক্ষণ সোসাইটি ও দ্বীপ উন্নয়ন কোম্পানির সাথে যৌথভাবে দ্বীপ থেকে মাদাগাস্কার ফডি ও সিপাহি বুলবুল পাখি অপসারণে সক্ষম হয়। এখানকার একটি বিশেষ প্রাণীবৈচিত্র‍্য হলো গেকোর একটি উপপ্রজাতি অ্যাসাম্পশন দ্বীপের দিবা গেকো, যা শুধু এই দ্বীপটিতেই পাওয়া যায়। এছাড়াও সুইমাঙ্গা মৌটুসিদের পাখির একটি বিশেষ গোষ্ঠীকে দেখতে পাওয়া যায়, যা এই দ্বীপটির এন্ডেমিক পাখি। জাক-ইভ কুস্তো ও লুই মাল কর্তৃক উপস্থাপিত প্রকৃতি বিষয়ক প্রামাণ্য চলচ্চিত্র দ্য সাইলেন্ট ওয়ার্ল্ড-এর কিছু দৃশ্য অ্যাসাম্পশন দ্বীপে ধারণ করা হয়েছিল। এছাড়া অ্যাসাম্পশন দ্বীপে বিভিন্ন প্রজাতির মাছ রয়েছে।

 চিত্রশালা 

 তথ্যসূত্র 

 বহিঃসংযোগ 

 জাতীয় পরিসংখ্যান ব্যুরো

 Gallery of Aldabra and Assumption

বিষয়শ্রেণী:প্রবাল দ্বীপ
বিষয়শ্রেণী:বহিঃদ্বীপপুঞ্জের (সেশেলস) দ্বীপ
বিষয়শ্রেণী:ভারতীয় নৌবাহিনীর এয়ার স্টেশন
বিষয়শ্রেণী:ভারতীয় নৌবাহিনীর ঘাঁটি
বিষয়শ্রেণী:ভারতীয় সেনাবাহিনীর ঘাঁটি